Bellona ja Rodrigo
Helmi Espanjan on Barcelona.
 Asui kaunotar siellä Bellona,
 Graciosa,
 Preciosa,
 Nimitettiinkin vain »Bella rosa».

 Lempi häntä se uljas Rodrigo,
 Josta ylpeili koko Madrido,
 Toreadore,
 Matadore,
 Oli hän ensi mies in amore.

 Puku häll’ oli pelkkää sameta,
 Taskut ain’ oli täynnä moneta,
 Häll’ bareta
 Ol’ purpureta
 Ja hän käyttäytyi kuin atleta.

 Lempi myöskin Bellonaa Fernande,
 Kansan suosikki a Circo Grande
 Acrobato
 Ben pagato.
 Paikkakunnalla varsin marcato.

 Kavaljeeri hän siis oli hieno,
 Tytön rakkaus vain tutto pieno.
 Sacramento! –
 Con accento
 Huus’ Fernande ja ol’ non contento.

 Hältä nuhteita saivat garzoni,
 Hän ei maistanut ees maccheroni,
 Ei spaghetti,
 Kosk’ei stretti
 Saanut tyttöä, toiveet kun petti.

 Sitten suututti hän sen Rodrigon,
 Sanoi näin lemmikille Madridon:
»Olet blasco,
 Ja patrasco,
 Vedä miekkas, tai muuten teet fiasco».

 Syntyi tappelu, kaatui Rodrigo.
 Ja Bellona, hän itki sen viikon,
 Mut andante
 Ja cantante
 Se Fernande läks al Alicante.

 Häll’ ol’ ystävä siellä Fredrico,
 Luo sen saapui hän virkkoi: »amico
 Pergalese,
 Miss’ on W. C? –»
 – »Ei oo lainkaan, mee puistoon ja tee se.»

 Mut Fernande, hän nous’ al altano
 Itsens’ ampui siell’ keskelle plano.
 Teko huono
 Ja guano
 Pian näin oli tää italiano.

 Mut Bellona hän kuihtui kuin kukka,
 Itki suotta ja vihdoin se rukka
 Etsi morte
 a Rio Norte
 Toisten soittaissa pianoforte.

Tämän laulun rungon muodostaa vanha ylioppilaslaulu. Sitä on lisännyt edesmennyt ystäväni Ernst Borenius muutamalla säkeistöllä. Allekirjoittanut on laatinut siihen jonkinlaisen juonen ja tehnyt siitä johtuneet säkeistöt.